Asociația ANAIS deschide „Centrul de găzduire în regim de urgență destinat victimelor violenței în familie – Casa INVICTA”, un centru de criză pentru primirea femeilor victime ale violenței în familie cu program 24h din 24h, permanența fiind asigurată de asistenți sociali.

Serviciile sunt acordate femeilor victime ale violenței în familie care se află pe raza Municipiului București.

Specificul centrului este de a răspunde situațiilor urgente în care preluarea victimei este primordială, din acest motiv perioada de găzduire este de scurtă durata.

Capacitatea centrului este de 16 locuri (8 adulți și 8 copii) iar serviciile oferite sunt: găzduire pe perioadă determinată, hrană, produse de igienă, consiliere și îndrumare socială, consultații medicale – medic de medicină generală, consiliere psihologică.

Sunt oferite în cadrul Centrului de consiliere pentru prevenirea și combaterea violenței în familie al Asociației ANAIS:

serviciile de consiliere juridică,

pregătire dosar și asistare în instanță în vederea obținerii ordinului de protecție,

consiliere vocațională și suportarea cheltuielilor legate de recalificare/reconversie profesională (în funcție de disponibilitatile financiare și de costurile cursurilor),

psihoterapie și consiliere psihologică

Numărul unic național de urgență pentru victimele violenței în familie este: 0800 500 333

Datele de contact ale Centrului de găzduire “Casa INVICTA” sunt:

Telefon mobil: 0738 752 295

Telefon fix: 0371 471 194

Fax: 0372 878 008

e-mail: casa.invicta@asociatia-anais.ro

Datele de contact ale Centrului de consiliere sunt:

Telefon mobil: 0736 380 879 / 0733 948 296

Telefon fix: 021 210 89 62

Fax: 021 210 50 15 / 0372 878 008

e-mail: contact@asociatia-anais.ro